Provocare acceptată: cursă de 100 de metri între Kylian Mbappe și Usain Bolt
Legendarul Usain Bolt i-a lansat recent o provocare atacantului Kylian Mbappé, ironizând faptul că francezul, care îl "inspiră", nu are încă "nicio şansă" la 100 de metri, scrie RMC Sport.
Duminică, în cadrul unei campanii promoţionale, atacantul i-a răspuns jamaicanului.
Provocare acceptată: cursă de 100 de metri între Kylian Mbappe și Usain Bolt
"Să ştiu că inspir pe cineva ca el este foarte satisfăcător", a început prin a comenta Kylian Mbappé. "Şi el a inspirat pe toată lumea. Şi cred că toată lumea s-a trezit târziu în noapte pentru a urmări o cursă a lui Usain Bolt. Pot spune pur şi simplu că sentimentul este reciproc şi că am început să-l admir înaintea lui", a spus Mbappe, citat de News.ro.
Într-o cursă ipotetică de 100 de metri împotriva unui sportiv care s-a retras, dar care deţine încă recordul mondial pe această distanţă (în 9"58), Kylian Mbappé a considerat, de asemenea, că probabil nu are "nicio şansă". Cu toate acestea, campionul mondial din 2018 a răspuns favorabil: "Dar îmi place, pentru distracţie, de ce nu într-o zi, dacă avem amândoi timp, să facem ceva frumos".
"Nu mă aştept la mare lucru de la rezultat", a spus râzând Kylian Mbappé. Usain Bolt, care s-a retras din atletism în 2017, şi-a încercat norocul la fotbal, jucând în Australia timp de câteva luni.
Însă cel care a cucerit şase titluri olimpice individuale nu a reuşit să convingă echipa de conducere a echipei Central Coast Mariners de abilităţile sale fotbalistice.
Urmăriți SPORT.RO și pe Google News